open-index/open-wikipedia-markdown huggingface dataset:
מבלט (צבא)

[שמאל|ממוזער|250px|מתחם קורסק במרכז המפה הוא מבלט בין [אוריול הכבושה בידי הגרמנים בצפון, ובין ביילוגרוד הכבושה בידי הגרמנים בדרום. האזורים המסומנים באדום בתוך המבלט הם השטחים שנתפסו בידי הגרמנים במהלך המתקפה.]]
שמאל|250px|ממוזער|היווצרות מבלט רז'ב לאחר חורף 1941-42
**מִבְלָט** הוא אזור בשדה קרב שבו קו החזית בולט ביחס לחזית. הכוח הצבאי הנמצא בתוך מבלט מוקף משלושה צדדים, כמו חצי אי המוקף בים, דבר המעמיד אותו במצב פגיע בשל האפשרות לכיתור ויצירת כיס.

מבלט יכול להיווצר במכוון עקב תנועת מלקחיים או שלא במכוון עקב התקדמות לא אחידה של צבא במתקפה רחבה, בין אם כתוצאה מהתקדמות יתרה של האגפים, המציבה את הכוח היריב במבלט, ובין אם כתוצאה מהתקדמות יתרה של המרכז, המציבה את הכוח המתקדם במבלט.

במלחמת חפירות מבלטים נוצרים על פי רוב כתוצאה מכישלון של מתקפה רחבה. ניתן להבחין במבלטים הנוצרים באופי כזה של לחימה באופן ברור לפי קווי השוחות. אמנם הסבירות של כיתור במלחמת חפירות כתוצאה מהיווצרות מבלט נמוכה בשל אופייה הסטטי של מלחמה כזו, אך המבלטים במלחמת חפירות חשופים לעיתים קרובות למלחמת התשה.

מבלט מפורסם הוא המבלט שתפס חיל המשלוח הבריטי במלחמת העולם הראשונה באזור איפר לאחר קרב איפר הראשון. המבלט התקיים לאורך רוב תקופת המלחמה והיה לאחת הגזרות הקטלניות ביותר בחזית המערבית. מבלט מפורסם נוסף הוא מבלט קורסק, שבו תפס הצבא האדום במהלך מלחמת העולם השנייה שטח בעומק של 150 ק"מ באזור קורסק, מקום בו התרחש קרב קורסק, הנחשב לקרב השריון בשריון הגדול בהיסטוריה.

מבלט מפורסם נוסף היה מבלט רז'ב. הוא היה מבלט גדול מזרחה בקו החזית הגרמני, שנוצר סביב הערים רז'ב, ויאזמה וגזצ'ק, כתוצאה ממתקפת הנגד הסובייטית באזור מוסקבה בחורף 1941/1942, במסגרת המערכה הצבאית בחזית המזרחית במלחמת העולם השנייה. בסופו של דבר פונה המבלט ביוזמת הפיקוד הגרמני במרץ 1943, כדי לקצר את קו החזית ולשחרר כוחות לפעולה בחזיתות אחרות.

## ראו גם
* כיתור

## קישורים חיצוניים

קטגוריה:זירת מזרח אירופה במלחמת העולם השנייה
קטגוריה:טקטיקה צבאית
רון ריפקין

**רון ריפְקין** (באנגלית: **Ron Rifkin**; נולד ב-31 באוקטובר 1939) הוא שחקן טלוויזיה, קולנוע ותיאטרון יהודי-אמריקני זוכה פרס טוני.

## ביוגרפיה
ריפקין נולד בוויליאמסבורג כשאול (סוֹל) מ' ריפקין בניו יורק לזוג מהגרים מרים והרמן ריפקין, הבכור מבין שלושה ילדים. גדל כיהודי אורתודוקסי, למד במתיבתא תורה ודעת ובישיבת רבינו יצחק אלחנן ונותר דתי עד גיל 32. בשנת 1966, הוא נישא לאווה, מנהלת עסקי אופנה.

## קריירה
הצלחתו הגדולה הראשונה הייתה ב-1991, כששיחק במחזה "The Substance of Fire", שעל משחקו בו זכה במספר רב של פרסים יוקרתיים. ב-1998 זכה בפרס טוני בקטגוריית שחקן המשנה הטוב ביותר על משחקו בהפקה המחודשת בברודוויי של "קברט". שיחק במספר רב של מחזות של ארתור מילר, איוון טורגנייב, ניל סיימון ועוד.

קריירת הטלוויזיה של ריפקין הייתה לא פחות טובה. הוא השתתף בשלוש סדרות בתפקידים ראשיים; "זהות בדויה" בתור ארווין סלואן, "אחים ואחיות" בתור סול הולדן ו"כל יום מחדש"  בתור ניק האנדריס. הוא השתתף בשלושה פרקים בסדרה "בועות" בתור ד"ר קנטר. הוא שיחק גם בהרבה סרטים כמו: "כל הפחדים כולם", "אני לא רפפורט", "JFK תיק פתוח", "מג'סטיק" וכדומה. ב-2006 שיחק בסרט האימה "פעימה" על פי תסריט של וס קרייבן. בשנת 2016 שיחק בסרט "זכרונותיו של מתנקש בינלאומי" בכיכובו של קווין ג'יימס.

בשנת 2018 החל לשחק בתפקיד חוזר של ד"ר דין פאלטון בסדרת הדרמה הרפואית "ניו אמסטרדם" ברשת NBC.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:זוכי פרס טוני: שחקנים
קטגוריה:אישים זוכי פרס דרמה דסק
קטגוריה:אמריקאים שנולדו ב-1939
שוורצקופף

**שוורצקופף** (בגרמנית: **Schwarzkopf**, "ראש שחור") הוא שמם של הרים אחדים בגרמניה ובאוסטריה וכן שם משפחה
מפרץ ויימות'

[250px|שמאל|ממוזער|'''[מפרץ ויימות': מפרץ בווליז וגבעת ג'ורדן** מעשה ידי [[ג'ון קונסטבל]] ([[1816]]- [[1817]]).]]
[[קובץ:Weymouth beach.jpg|250px|ממוזער|שמאל|[[חוף ויימות']] — הגובל במפרץ ויימות'.]]
**מפרץ ויימות**' (ב[[אנגלית]]: **Weymouth Bay''') הוא מפרץ בחוף הדרומי של דורסט, באנגליה שבממלכה המאוחדת. המפרץ מוגן מגלי הים בשל מיקומו של חוף צ'סיל והאי פורטלנד. במפרץ מספר חופי רחצה, הידועים שבהם הוא חוף ויימות'. חופים מוגנים אלה מהווים אתר תיירות פופולרי. לאורף המפרץ ממוקמים אתרי הנופש ויימות', גרינהיל והכפרים לודמור ופרסטון.

המפרץ מהווה חלק מחוף היורה - אתר מורשת עולמית של אונסק"ו, בשל חשיבותו הגאולוגית והתצורות הגאוגרפיות הייחודיות שבו.

המפרץ מהווה אתר נופש וידוע בספורט המים המבוצע בו (בין היתר גלישת גלים וגלישת רוח, שנורקלינג וסקי מים). כמו כן המפרץ נחשב לאחד מאתרי השיט הטובים ביותר באירופה, ובשל כך נבחר המפרץ כמיקום בו נבנתה אקדמיית השייט הלאומית ויימות' ופורטלנד, וזו אירחה את תחרויות השיט במסגרת אולימפיאדת לונדון שנערכה בשנת 2012.

## אזכורים תרבותים
היצירה מפרץ ויימות': מפרץ בווליז וגבעת ג'ורדן, שצוירה בין השנים 1816–1817 מעשה ידי אמן הנוף האנגלי ג'ון קונסטבל מוצגת כיום בגלריה הלאומית שבלונדון.

## קישורים חיצוניים

קטגוריה:דורסט
ויימות'
ויימות'
שירה גרא

**שירה גרא** (נולדה ב-17 בנובמבר 1959) היא שדרנית רדיו, מגישה ומנחת טלוויזיה ישראלית.

## ביוגרפיה
שירה גרא נולדה בשם **שירה הררי**, גדלה והתחנכה באשדוד. בנעוריה למדה ב"תיכון מקיף ג' אשדוד", שם החלה לשמש בקביעות כקריינית בטקסי בית הספר. החל מ-1978 שירתה בצבא ב"גלי צה"ל" ועד אמצע שנות ה-90' הגישה בתחנה הצבאית תוכניות רדיו. בין היתר השתתפה בתוכנית הרדיו הקומית של ארז טל, "מה יש", בתפקיד הילדה פזית. בראשית שנות ה-80 שימשה כמנחה בתוכנית "אות" ב"טלוויזיה החינוכית". באמצע שנות השמונים הייתה ממנחי השעשועון "אות ועוד" בטלוויזיה החינוכית. באמצע שנות ה-80 הנחתה תוכניות בערוץ הראשון של הטלוויזיה, כולל "משהו מהסרטים", פינות בתוכנית "שמיניות באוויר" עם דליק ווליניץ ובתוכנית "תוסס". בשנת 1987 הנחתה את חידון צה"ל ודיבבה בסדרה "קיד וידאו" את ניצנץ.

בשנת 1989 הנחתה את תחרות הקדם אירוויזיון ביחד עם משה בקר, ובשנת 1991 הנחתה את התחרות בשנית, עם דני רופ.

בשנת 1992 הנחתה את סדרת תוכניות הטבע "בריזה", ושימשה כמגישת התוכנית והייתה בין מגישי "בוקר טוב ישראל" (1993). בין השנים 1995 ל-2006 הייתה קולה של הילדה פזית בתוכנית פספוסים של יגאל שילון אשר שודרה בערוץ 2, ומ-2011, היא מנחה קבועה של התחרות הבינלאומית לפסנתר ע"ש ארתור רובינשטיין בתל אביב.

שירה גרא נשואה ליואב גרא, טכנאי קול, אותו הכירה בגלי צה"ל, ולהם חמישה ילדים.

## קישורים חיצוניים

* 
*  קדם אירוויזיון 1989, ערוץ "כאן", ביוטיוב

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מנחות טלוויזיה ישראליות
קטגוריה:חיילי גלי צה"ל
קטגוריה:אשדוד: אישים
קטגוריה:בוגרי מקיף ג' אשדוד
קטגוריה:מנחי טלוויזיה ישראלים
קטגוריה:בוגרות מקיף ג' אשדוד
קטגוריה:משפחת גרא
קטגוריה:ישראליות שנולדו ב-1959
קטגוריה:ישראלים שנולדו ב-1959
א-שרקיה

**מְחוֹז אַ-שַּׁרְקִיַּה** (בערבית: **محافظة الشرقيّة**) הוא מחוז בצפון מצרים. 

שטחו כ-4,180 קמ"ר, ובמפקד האוכלוסין של שנת 2023 נמצא כי במחוז 7,859,068 איש. הערים העיקריות במחוז הן בירת המחוז זקאזיק ובילביס.

## קישורים חיצוניים

* 
* 

קטגוריה:מצרים: מחוזות
רעם היופי

שמאל|ממוזער|200px|מיכה יוסף ברדיצ'בסקי
**רעם היופי** הוא ספר הכולל חמישה סיפורים של הסופר מיכה יוסף ברדיצ'בסקי.

חמשת הסיפורים המופיעים בספר נכתבו על ידי ברדיצ'בסקי בשנים 1900–1920. את הספר ערך אבנר הולצמן, פרופסור לספרות עברית באוניברסיטת תל אביב, שגם כתב את אחרית הדבר לספר. הולצמן עוסק במשך שנים ביצירתו של ברדיצ'בסקי. הולצמן ערך את כתבי יוסף מיכה ברדיצ'בסקי, וב-1995 פרסם את "אל הקרע שבלב: מיכה יוסף ברדיצ'בסקי – שנות הצמיחה".

הספר יצא לאור בסדרת הספרייה הקטנה של הספריה החדשה, ב-2009. הספר כולל את הסיפור קלוֹנימוֹס ונעמי, מיצירותיו הבולטות של ברדיצ'בסקי.

## הסיפורים המופיעים בספר
* **קלוֹנימוֹס ונעמי**
* **בית תבנה**
* **פרה אדומה**
* **קיץ וחורף**
* **מחניים**

## לקריאה נוספת
* יוני ליבנה, **חולה אהבה**, מוסף שבעה לילות של ידיעות אחרונות, 7 באוגוסט 2009

## קישורים חיצוניים
* רעם היופי באתר הספריה החדשה
* הסיפורים בפרויקט בן-יהודה
** קלונימוס ונעמי
** בית תבנה
** פרה אדומה
** קיץ וחורף
** מחניים
* 
* אבנר הולצמן, הבית ברחוב גְרַאבְּשֶׁן, אתר הספריה החדשה, 27 ביולי 2009
* 
* 
* 
* 
* 

קטגוריה:ספרים בעברית
קטגוריה:ספרי הספריה החדשה
המצור על עכו (1104)

**המצור על עכו בשנת 1104** היה מצור שהסתיים בכיבוש העיר בידי הצלבנים, והפיכתה למעוז צלבני. מצור זה ארך עשרים יום, והוא התרחש כשנה לאחר מצור כושל ב-1103. שליט ממלכת ירושלים הצלבנית, בלדווין הראשון, החליט לכבוש את עכו מאחר שנמל יפו ונמל חיפה, שנמצאו כבר בידי הצלבנים, לא ענו על צרכיה של ממלכת ירושלים, שתלותה בתגבורת מאירופה הייתה רבה. במצור זה נעזר בלדווין הראשון בצי של הרפובליקה של ג'נובה, ובתמורה הוענקו לאנשיה זכויות, שהיוו דגם לזכויות שנתנו הצלבנים לערי הנמל האיטלקיות בנמלי ממלכתם. הצלבנים טבחו והרגו כ-4,000 מאנשי העיר, ובזזו אותה.

## רקע
ממלכת ירושלים הצלבנית נוסדה בשנת 1099 עם כיבושה של ירושלים לאחר מצור, והדיפת הצבא המצרי בקרב אשקלון באותה שנה. הייתה זו מדינה רעועה, שהקיפה את מישור החוף המרכזי ואת פרוזדור ירושלים. גבולותיה היו פרוצים לכל עבר, שודדים שרצו בדרכים, ואיים של התנגדות מוסלמית נותרו משובצים בנוף הצלבני. הכוחות הצלבנים היו דלים ביותר ולא עלו בגיוס מלא על 3,000 חיילים. 

## מצור 1103
בראש כוח של כ-5,000 חיילים הטיל בלדווין הראשון את המצור הצלבני הראשון על עכו בשנת 1103. הצלבנים הציבו מגדלי מצור וקטפולטות סביב חומות העיר, ונראה היה כי הגנת העיר עומדת לקרוס. בעוד מגעים על כניעת העיר מתקיימים, הגיעה לנמל עכו תגבורת מוסלמית של 12 ספינות משוטים וספינת משא גדולה מצור ומצידון, ובהן תחמושת וחיילים. בלדווין הראשון החליט להפסיק את המצור והסיג את צבאו. 

## מצור 1104 ותוצאותיו
המצור הצלבני התחדש שנה לאחר מכן, ב-6 במאי 1104. הפעם עמדו לרשותו של בלדווין הראשון 70 ספינות של הצי הג'נובזי, שהגיעו זמן מה לפני כן לנמל חיפה, לאחר שהשתתפו בכיבוש גבל בלבנון. בתמורה נאלץ בלדווין הראשון להסכים לדרישות אנשי ג'נובה, כי לאחר סיום המצור, יעניק להם זכויות מסחר ומתחם בעיר. צבאו של בלדווין צר על העיר מצידה היבשתי, והספינות הג'נובזיות סגרו עליה מכיוון הים. מגיני העיר עמדו בתחילה בפרץ, אך בהיעדר סיוע ממצרים, נאלצו לפתוח במשא ומתן לכניעת העיר. במגעים אלה הוסכם כי מגיני העיר ותושביה יוכלו לעוזבה בשלום יחד עם רכושם, והעיר נכנעה לאחר עשרים ימי מצור, ב-25 במאי 1104. אולם כאשר החלו תושבי העיר לעוזבה, הסתערו עליהם חיילי הצי של ג'נובה, טבחו בהם ובזזו את רכושם. החיילים הצלבנים הצטרפו גם הם למעשי הטבח, וכ-4,000 מתושבי העיר ומגיניה איבדו את חייהם. טבח יהודי העיר הביא לסופה של הקהילה היהודית, שהייתה המבוססת והחשובה ביותר בארץ ישראל באותה תקופה, אולם לאחר כמה שנים היא התחדשה וחזרה למעמדה המרכזי. 

כיבוש עכו הבטיח לממלכת ירושלים נמל מים עמוקים, אשר יכול היה לפעול משך כל ימות השנה ובכל מזג אוויר. אף שנמל יפו היה קרוב יותר לירושלים, מימיו היו רדודים, והוא לא ענה על צורכי הספינות הצלבניות. נמל חיפה היה מוגבל בפעילות בזמן שרוחות צפוניות נשבו במפרץ, ועל כן הייתה עכו עד מהרה לנמל הצלבני החשוב ביותר בארץ ישראל.

## ראו גם
* המצור על עכו (1189-1191)
* המצור על עכו (1291)

עכו 1104
קטגוריה:מצורים על עכו
משפט וצבא

**משפט וצבא** הוא כתב העת של הפרקליטות הצבאית. ככלל, עסק כתב העת בסוגיות משפטיות, בסוגיות צבאיות ובסוגיות המשיקות לשתיהן: משפט צבאי, דיני מלחמה, דין משמעתי בצה"ל, ועוד. כתב העת הפסיק את פעילותו בשנת 2015, ונכון להיום הוא אינו פעיל.

כתב העת החל לצאת לאור בדצמבר 1983. לאחר הוצאת הגיליון ה-12, בדצמבר 1991, חלה הפסקה בפעילותו, והוא שב ויצא לאור רק ב-1999. החל משנה זו הוא החל יוצא לאור באמצעות בית הספר למשפט צבאי של הפרקליטות הצבאית, עד שנת 2015 כאמור.

חברי המערכת היו קצינים בפרקליטות הצבאית, ולצדם פועלת ועדה מייעצת, בה חברים (נכון לשנת 2009) פרופ' שבתאי רוזן (נשיא כבוד), השופט ד"ר עודד מודריק (יו"ר), פרופ' אריאל בנדור, השופטת פרופ' דפנה ברק-ארז, השופט ד"ר יגאל מרזל, השופט ד"ר מנחם פינקלשטיין, פרופ' יובל שני ופרופ' עמוס שפירא.

## קישורים חיצוניים
* 

קטגוריה:ישראל: כתבי עת משפטיים
קטגוריה:צה"ל: חוק ומשפט
ויקטור גרבר

**ויקטור ג'וזף גרבר** (באנגלית: **Victor Joseph Garber**; נולד ב-16 במרץ 1949) הוא שחקן טלוויזיה, קולנוע ותיאטרון יהודי-קנדי מועמד לפרס אמי.

## ביוגרפיה
גרבר נולד בלונדון, אונטריו, קנדה למשפחה ממוצא יהודי-רוסי. אימו הייתה הופ גרבר, שחקנית וזמרת. בגיל 12 אובחן כחולה סוכרת.

גרבר החל לשחק מגיל 9. ב-1967, הקים להקת פולק שיחסית הצליחה והיא הופיעה בתוכניות אירוח רבות לפני התפרקותה. תפקידו הראשון בסרט קולנוע היה בתור ישו בגרסה הקולנועית של גודספל. לאחר מכן, קיבל עבודות בסדרות טלוויזיה וסרטים שהבולטים בהם הם: "הטיטניק" (1997) ותפקיד אורח בסדרה "E.N.G." במשך 2001 עד 2003.

הוא גם הופיע במספר רב של סרטים כמו: "נדודי שינה בסיאטל", "ילד בלתי נראה", "לא רק בלונדינית", "החיים עם מייקי", "אנני" ו"משפחת טאק הנצחית" שבזכותם הוא זכה לחשיפה. בסוף שנות ה-80, היה מועמד לאמי על השתתפותו בסרט הטלוויזיה "Liberace: Behind the Music".

בשנות האלפיים, שיחק בסדרה של ג'יי ג'יי אברהמס, "זהות בדויה". על השתתפותו בסדרה היה מועמד לאמי. גם שיחק בסדרה "צדק", בסדרה "הכל יחסי" ובסדרה "איליי סטון". בנוסף, גרבר משתתף במחזות רבים בברודוויי ומחוצה לו. ב-2002 שיחק בסרט "מעיין הנצח". ב-2009 דיבב את דמותו של סינסטרו בסרט האנימציה "גרין לנטרן: טיסה ראשונה" המבוסס על דמויות הגרין לנטרן. ב-2010 שיחק בקומדיה "רק לא את".

בשנים 2015-2011 שיחק בתפקיד ראשי בסדרה הקומית "טיפול אונליין" ברשת שואוטיים בכיכובה של ליסה קודרו. בשנת 2013 שיחק בסרט הטלוויזיוני "המרדף אחר האוצר המשפחתי" לצדו של רובי אמל, ושיחק במותחן "אני אעקוב אחרייך".

החל משנת 2015 החל לשחק בסדרה "אגדות המחר", סדרה זו היא סדרת הבת של "הפלאש", ושיחק בסרט "נשיא על הכוונת" לצד סמואל ל. ג'קסון.

בשנת 2017 התארח בסדרה הקומית של רשת Hulu, "אנשים קשים", בתפקיד ג'ון פסיאס ושיחק בסרט "המורד בשדה השיפון".

בשנת 2019 השתתף במותחן הפסיכולוגי "פרשת המים", לצד מארק ראפלו, ושיחק במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.

בשנת 2021 החל לשחק את עורך הדין הארי סוונסון בסדרת הדרמה המשפטית "חוקי משפחה" (אנ') ברשת גלובל טלוויז'ן נטוורק (אנ').

בשנת 2023 דיבב בסרט ההנפשה הממוחשבת של כריס באק "המשאלה" את דמותו של סבינו.

## קישורים חיצוניים

קטגוריה:שחקני קולנוע וטלוויזיה יהודים קנדים
קטגוריה:שחקני תיאטרון קנדים
קטגוריה:שחקני תיאטרון יהודים
קטגוריה:מהגרים מקנדה לארצות הברית
קטגוריה:קנדים ממוצא יהודי-רוסי
קטגוריה:קנדים שנולדו ב-1949
קטגוריה:זוכי פרס סאטורן לשחקן משנה בטלוויזיה
דאלאס (דקוטה הדרומית)

**דאלאס** היא עיירה במחוז גרגורי בדקוטה הדרומית שבארצות הברית. אוכלוסיית העיירה מונה 120 נפשות על פי המפקד הכללי בארצות הברית משנת 2010. שטחה של העיירה 1.3 קילומטרים רבועים. דרך מספר 18 מקשרת אותה לערים אחרות בדקוטה הדרומית. העיר קרויה על שם דאלאס שבטקסס.

בדאלאס הוקם בית דואר ב-1904 שהמשיך לפעול עד 1973. ב-1908 התאגדה כמקום יישוב.

דאלאס התפרסמה בשל התמונה המפורסמת של ציוד חקלאי הקבור בחול מתקופת השפל הגדול. בשנים 1930 עד 1936 פקדו את המישורים הגדולים סדרות של סופות חול, שנקראו קערת האבק, שגרמו לאסונות חקלאיים, אקולוגיים ואקונומיים נרחבים. התופעה נוצרה בעקבות מזג אוויר יבש במיוחד ועיבוד של עשרות שנים את האדמה באותם גידולים. חריש עמוק של האדמה הבתולית של המישורים הגדולים חיסל את העשב הטבעי שהגן על המישורים מפני בלייה. הרוחות סחפו את החול ממקום למקום, והוא הגיע עד האוקיינוס האטלנטי ובסך הכל ניזוק שטח של כ-400,000 קמ"ר. התמונה שצולמה בדאלאס ב-13 במאי 1936 המחישה את גורלם המר של תושבי האזור שנפגעו. לא נותרו להם אדמות לעיבוד, כל היבולים נקברו ולא נותר להם מה לאכול. גם הציוד החקלאי אבד. על התקופה כתב הסופר ג'ון סטיינבק את ספרו זוכה פרס פוליצר, ענבי זעם.

[ימין|ממוזער|ציוד חקלאי קבור תחת ערימות חול שהצטבר ב[סופת חול|סופות החול שהתחוללו באזור באמצע שנות השלושים. התמונה צולמה ב-13 במאי 1936]]

## קישורים חיצוניים

קטגוריה:דקוטה הדרומית: יישובים
קטגוריה:יישובים שהוקמו ב-1908
גומא אגייאר

**גוּמא אגייאר** (בפורטוגזית: **Guma Aguiar**; נולד ב-31 במאי 1977, נעלם ב-19 ביוני 2012 והוכרז כמת ב-29 בינואר 2015) היה איש עסקים יהודי-אמריקאי שצבר את הונו בתחום האנרגיה בארצות הברית.

## ביוגרפיה
אגייאר נולד בריו דה ז'ניירו להורים יהודים שהתנצרו. כאשר היה בן שנתיים עברו הוריו לפלורידה שבארצות הברית. בגיל 26 פגש את הרב טוביה זינגר שהחזירו אל היהדות. אגייאר למד באוניברסיטה בדרום קרוליינה אך לא סיים את לימודיו. לאחר מכן היה שחקן ומדריך טניס.

אגייאר הקים יחד עם דודו תומאס קפלן חברת אנרגיה בשם "ליאור אנרג'י" וכיהן כסגן נשיאה. החברה מצאה מצבור עצום של גז טבעי ונפט בטקסס, ובשנת 2007 נמכרה תמורת שניים וחצי מיליארד דולר. אגייאר זכה בתואר "מנהל השנה לשנת 2007" של הירחון "Oil and Gas Investor". ההערכות שפורסמו לגבי הונו של אגאייר הן 100 עד 200 מיליון דולר, אך הוא טען בראיון ב-2009 כי הונו מוערך ביותר ממיליארד דולר.

ב-10 בינואר 2010 פורסם כי אגייאר הוכנס על ידי משפחתו לאשפוז בביה"ח הפסיכיאטרי "אברבנאל", בעקבות לחצים נפשיים כבדים. בידיעה הוזכרו שני אירועים בהם אגייאר טען כי נפגש עם גלעד שליט שעה שזה היה בשבי החמאס, וכן כי אגייאר לא התייצב לריאיון עם המנחה אברי גלעד.

ב-19 ביוני 2012 נעלם אגייאר בעת שיצא לשיט בחופי פלורידה. ב-29 בינואר 2015, שנתיים ושבעה חודשים לאחר היעלמותו, הוכרז כמת על ידי שופט בית המשפט המחוזי בפלורידה בעקבות עתירה משותפת של אשתו ואמו.

### פעילות בישראל
[שמאל|ממוזער|250px|גומא אגייר בביקורו ב[חסידות תולדות אברהם יצחק|חסידות "תולדות אברהם יצחק"]]
אגייאר תרם למטרות ופרויקטים שונים הקשורים לקהילה היהודית ולישראל, הכוללים בין היתר את ארגון "נפש בנפש" (לו תרם 8 מיליון דולר), ומצעד החיים. על פעילותו הפילנתרופית נכלל ברשימת "36 היהודים המשפיעים מתחת לגיל 36" של שבועון "הג'ואיש ויק".

ביולי 2009, השקיע אגייאר למעלה מארבעה מיליון דולר בערבויות למועדון הכדורגל הישראלי בית"ר ירושלים והפך להיות המממן העיקרי שלו. ב-30 באוגוסט 2009 נחתמה עסקה בין אגייאר לבין דני קליין, יו"ר קבוצת הכדורסל הפועל ירושלים, ועל פיה ימסור אגייאר 1.5 מיליון דולרים לקבוצה, ויקבל אפשרות לרכישתה בסיום אותה העונה.

בפברואר 2010 הודיע אגייאר, באמצעות עורך דינו, שיפסיק את תמיכתו הכלכלית בקבוצות הירושלמיות בשל נסיבות אישיות, ולא יפעל עוד לרכישת הבעלות. בספטמבר 2011 רכש אגייאר 60% מהבעלות על קבוצת הכדורסל הפועל ירושלים. בעקבות היעלמותו, מונה האפוטרופוס הכללי למנהל נכסיו של אגייאר בישראל בנובמבר 2012. ביתו בישראל נמכר לאיל הון יהודי מרוסיה.

אגייאר היה נשוי ואב לארבעה.

## קישורים חיצוניים

* 
* 
* 
* 

## הערות שוליים

קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:עסקני כדורגל יהודים
קטגוריה:עסקני כדורסל ישראלים
קטגוריה:הפועל ירושלים (כדורסל)
קטגוריה:אמריקאים שנעלמו
קטגוריה:מתמודדים עם מגבלה נפשית: אמריקאים
קטגוריה:עסקני ספורט אמריקאים
קטגוריה:בעלי קבוצות כדורגל בישראל
קטגוריה:גרים
קטגוריה:אמריקאים ממוצא ברזילאי-יהודי
קטגוריה:מהגרים מברזיל לארצות הברית
קטגוריה:אמריקאים שנולדו ב-1977
קטגוריה:ברזילאים שנפטרו ב-2015
שלוש עשרה

**שלוש עשרה** (באנגלית: **Thirteen**) הוא סרט דרמה משנת 2003. הסרט בוים ונכתב על ידי קתרין הארדוויק, וגם על ידי ניקי ריד. זהו סרט אוטוביוגרפי שמתבסס על חייה של השחקנית ניקי ריד (אשר משחקת בסרט את "איבי זאמורה") בגילאים 12–13. התסריט של הסרט נכתב תוך שישה ימים בלבד, ובמקור היה מכוון להיות סרט קומדיה

## עלילה
טרייסי היא ילדה בת 13 החיה עם אמה החד-הורית מלאני, מכורה לסמים לשעבר, ואחיה הבכור מייסון. טרייסי מוזמנת על ידי איבי זאמורה, ילדה פופולרית בבית ספרה ושכבה מעל טרייסי לבילוי משותף. השמחה שבקבלה לחברה מוחלפת במהרה בעצב לאחר שטרייסי מגלה שאיבי ביקשה רק ללעוג לה ולא התכוונה לממש את הצעתה. טרייסי מחליטה לצאת לבלות לבד, ובעודה מטיילת בשדרות הוליווד היא רואה את איבי וחברה נוספת גונבות בגדים מחנות. טרייסי, המבקשת לנשוא חן בעיני איבי, מחקה את מעשיה וגונבת ארנק מאישה זרה. תוכניתה מצליחה ועד מהרה איבי הופכת לחברתה ואף עוברת לגור בביתה של טרייסי.

עם החשיפה לתרבות הנהנתנות של איבי התנהגותה של טרייסי מתחילה להדרדר. היא מתלוננת בפני הוריה הגרושים על מצבם הכספי, שמונע ממנה לקנות מוצרים ובגדים אופנתיים, זונחת את חברותיה הקודמות, מדרדרת בלימודים, נוהגת בהפקרות מינית, משתמשת בסמים ומתייחסת בגסות לסובבים אותה.

מלאני, אמה של טרייסי, שמה לב להידרדרות אשר חלה בבתה ומבינה כי מקור השינוי הוא חברתה החדשה. מלאני מחליטה להוציא את איבי מביתה ובכך לנסות ולהקטין את השפעתה על טרייסי. איבי נשלחת לדודתה ברוק, שם היא טוענת כי דווקא טרייסי היא זו שאחראית להתנהגות השתיים.

הסרט מגיע לשיאו בעימות בביתן של מלאני וטרייסי לבין ברוק ואיבי. אלו האחרונות מאשימות את טרייסי בהידרדרות של איבי, בעוד שמלאני מגנה על בתה וטוענת כי הייתה ילדה נורמטיבית בטרם פגשה באיבי. לבסוף מגלה מלאני צלקות על ידה של טרייסי - עדות לניסיון התאבדות שביצעה ומגרשת את ברוק ואיבי מהבית. הסרט מסתיים באופן אופטימי ומראה קרבה חדשה בין האם לבתה ואת טרייסי נהנית וצוחקת כילדה רגילה.

## ביקורות ופרסים
הסרט זכה לביקורות חיוביות. באתר Rotten Tomatoes הוא מדורג ב-81 אחוזי טריות, וב-76 אחוזים לפי ביקורות הקהל.

הולי האנטר זכתה למועמדות לפרס אוסקר עבור שחקנית המשנה הטובה ביותר. הן האנטר והן אוון רייצ'ל ווד זכו למועמדויות לפרס גלובוס הזהב, כאשר האנטר הייתה מועמדת לפרס שחקנית המשנה ורייצ'ל ווד לשחקנית הראשית בסוגת הדרמה.

## קישורים חיצוניים
* 

* 
* 

## הערות שוליים

קטגוריה:סרטי 2003
קטגוריה:סרטי סמים אמריקאיים
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
ויל פטון

**ויליאם "ויל" קורטיס פטון** (באנגלית: **William Curtis "Will" Patton**; נולד ב-14 ביוני 1954) הוא שחקן קולנוע אמריקאי.

## ביוגרפיה
פטון נולד בצ'ארלסטון, דרום קרולינה ולמד ב"אוניברסיטה לאומנויות של צפון קרוליינה" ובאולפן השחקנים במנהטן.

## קריירה
פטון הופיע במחזות אוף ברודוויי. הוא שיחק בתפקיד הראשי במחזה של סאם שפרד “השקר של השכל" וזכה בשני פרסי "אובי" על תפקידיו בהצגות “מה הוא ראה" ו“טיפש בשביל אהבה". ההופעה התודעתית הראשונה של פטון בקולנוע הייתה בשנת 1985 בסרט "סוזאן סוזאן", באותה שנה הופיע פטון בקומדיה השחורה "אחרי השעות".

ב-1994 השתתף בסרט "הלקוח", שנה לאחר מכן שיחק במותחן "קופיקאט".

ב-1997 פטון שיחק בסרטו של קווין קוסטנר "הדוור", בו גילם את דמותו של גנרל בית לחם.

בשנת 1998 השתתף פטון בשובר הקופות של מייקל ביי "ארמגדון", בסרט גילם פטון את דמותו של צ'ארלס "צ'יק" צ'אפל מומחה לקידוחים, חברו הקרוב ועוזרו האישי של הארי סטמפר (ברוס ויליס).

ב-1999 שיחק במותחן "מילכוד".

ב-2000 שיחק בסרט הפעולה "עקיצה ב-60 שניות" ובדרמת הספורט "לזכור את הטיטאנים".

ב-2002 שיחק במותחן האימה "נבואות איש העש".

ב-2004 שיחק במותחן הפשע "המעניש" וגילם את איש המאפיה קוונטין גלאס עוזרו האישי של הווארד סיינט (ג'ון טרבולטה).

ב-2007 שיחק בדרמה "בכוח הלב". בהמשך השנה שיחק בסרט הפעולה "שם קוד: המנקה" לצד לוסי לו.

בשנת 2009 הופיע פטון בסרט המדע בדיוני "הסוג הרביעי", אשר זכה להצלחה ברחבי העולם.

ב-2010 שיחק בדרמת הפשע "רחובות ברוקלין" בתפקיד הסוכן הפדרלי ביל הובארטס השומר על זהותו של השוטר הסמי טנגו באטלר (דון צ'ידל).

בשנת 2017 החל לשחק לצד הלן האנט וריצ'רד דרייפוס במיני-סדרה "יריית הפתיחה" ברשת FOX.

בשנת 2022 שיחק בסדרת המסתורין "המרעה המערבי" מבית פריים וידאו.

## פילמוגרפיה
### קולנוע
* סוזאן סוזאן (1985)
* שגעון של לילה (1985)
* ללא מוצא (1987)
* פסים וכוכבים (1989)
* *Signs of Life*  (1989)
* זעזועים במערכת (1990)
*מלאך בהיר (1991)
*בתוך המרק (1992)
* רומיאו בן זונה (1993)
* הלקוח (1994)
* סיבות טבעיות (1994)
* קופיקאט (1995)
* הדוור (1997)
* ארמגדון (1998)
*או קיי גראז' (1998)
*הבן של ישו (1999)
* ארוחת בוקר של אלופים (1999)
* מילכוד (1999)
* עקיצה בשישים שניות (2000)
* לזכור את הטיטאנים (2000)
* נבואות איש העש (2002)
* המעניש (2004)
* שם קוד: המנקה (2007)
* בכוח הלב (2007)
* הרשימה (2007)
**American Violet* (2008)
* הסוג הרביעי (2009)
**The Canyon (2009)*
*להעיר את מדיסון (2010)
*המשלחת של מיק (2010)
* רחובות ברוקלין (2010)
* דפוק ת'ראש (2010)
*The Girl (2012)
* איש נובמבר (2014)
* אמריקן האני (2016)
* מייגן לוי (2017)
**The Scent of Rain and Lightning* (2017)
* האלווין (2018)
* *An Actor Prepares* *(2018)*
**Blood on Her Name* (2019)
**Radioflash* (2019)
**Hammer* (2019)
*מינארי (2021)
**Shookum Hills* (2021)
*הטיהור לנצח (2021)
*עולמה של ג'נט (אנ') (2024)
*הורייזון: סאגה אמריקאית (2024)
**You Can't Win* (TBA)

### טלוויזיה
*המשווה (אנ') (1985)
*סוכנות הביון (אנ') (2003-2001)
*אל המערב (2005)
*יריית פתיחה (2017)
*היצור מן הביצה (2019)
*המרעה המערבי (2022)
*סילו (אנ') (2023)

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס אובי
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאים שנולדו ב-1954
עינוי דין

**עינוי דין** הוא התמשכות משפטו של אדם לאורך זמן ללא סיבה מוצדקת. דבר זה אסור במדינות רבות בעולם, כולל ישראל, והוא מעוגן במספר אמנות בינלאומיות ומוכר בתור הזכות למשפט מהיר.

## בהלכה היהודית
בהלכה היהודית עינוי הדין אסור. חז"ל אף אמרו כי .

במשפט העברי נדרש בית הדין לסיים פסיקה משפטית תוך יום אחד בלבד, ובדיני נפשות כשהדין נוטה להרשעה תוך יומיים בלבד.

מסיבה זו יש איסור להתחיל דיני נפשות ביום שישי, כדי שהדיון לא יידחה לראשון.

## בעולם
בארצות הברית נאסר עינוי הדין על פי התיקון השישי לחוקה הקובע כי "בכל תביעה פלילית, לנאשם תהיה הזכות למשפט מהיר". אך עם זאת התיקון לא קובע זמן שנחשב לסביר לצורך בדיקת הראיות והגשת כתב האישום, ומותיר זאת לשיקול דעת בית המשפט. במקרה Barker v. Wingo  בית המשפט העליון של ארצות הברית קבע ארבעה קריטריונים לפיהם תיבדק הסבירות של התמשכות ההליכים, המבחן כולל את משך העיכוב, הגורם לעיכוב, יחס הנאשם כלפי זכותו למשפט מהיר וקיומו של נזק מהתמשכות ההליכים. במקרה שהתבצע עינוי הדין עשוי האישום להתבטל. מדינות מסוימות בארצות הברית קבעו זמן מוגדר לצורך הגשת התביעה; ניו יורק, למשל, קבעה בחוק שעל כל עבירה למעט רצח על התביעה להיות מוכנה למשפט תוך שישה חודשים לכל היותר.

## קישורים חיצוניים
* 
* 
* 
* הרב יהודה זולדן, עינוי דין, עלון ארגון רבני צהר, י"ג בכסליו תשע"ד
* 
* * הרב ברוך פז, איסור עינוי דין, אתר פסקים, תמוז תשפ"ג
* "לא יעלה על הדעת שמשפט העוסק בענייני משפחה יימשך שנתיים ושלוש", אתר אשדוד נט, 15 במאי 2012
* 
* 
* 

## הערות שוליים

קטגוריה:חוק ומשפט
רכס שיירות

[ממוזער|250px|משלט 21 על רכס שיירות, מימינו [כביש 1, ומשמאלה לו דרך בורמה|ימין]]
[ממוזער|250px|קטע מ[דרך בורמה (ישראל)|דרך בורמה ברכס שיירות|ימין]]
**רכס שיירות** הוא רכס הרים בהרי ירושלים מדרום לכביש 1 ששולט בעין על הקטע המחבר בין שער הגיא למחלף שורש. ברכס שוכן היישוב בית מאיר, שמורת המסרק ושרידי משלטים ממלחמת העצמאות. הרכס הוא חלק מאזור פארק רבין. מדרום לרכס עובר נחל דרך בורמה, הקרוי על שם דרך בורמה שעולה בתוואי הנחל לעבר רכס שיירות.

שמו של הרכס ניתן לו על שמן של השיירות שעלו לירושלים במהלך מלחמת העצמאות. הרכס היה נקודת מפתח באבטחת הדרך לירושלים. על הרכס זה התנהלו קרבות קשים של חטיבת פלמ"ח - הראל, ולוחמים רבים נפלו בהם. אתרי הקרבות המרכזיים היו הכפר בית מחסיר, שמורת המסרק (משלט 17), משלט 16 ומשלט 21. ככלל חיילי הפלמ"ח עסקו בכיבוש היעדים שעל הרכס ולאחר מכן העבירו את האחריות לשמירה עליהם ללוחמי החי"ש מגדוד "בית חורון" של חטיבת עציוני.

## קישורים חיצוניים
* שמורת המסרק ורכס שיירות בהרי ירושלים, החברה להגנת הטבע
* 
* אודות סיור אל רכס שיירות ומשלטי באב אל וואד
* יותם יעקבסון, רכס שיירות ודרך בורמה, מסע אחר

קטגוריה:הרי ירושלים
יוחנן זריז

**יוחנן זריז** (28 באוגוסט 1924 – 24 בדצמבר 2018) היה ממפקדי הפלמ"ח, יו"ר מועצה אזורית רמת הנגב בשנים 1954–1956.

## ביוגרפיה
בוגר המחזור הרביעי של בית הספר המחוזי בגבעת השלושה. גויס לפלמ"ח בשנת ה'תש"ב ושובץ בפלוגה ג'. שירת בפלוגות ג' ו-ז' במחלקה הערבית של הגדוד הרביעי. בליל הגשרים פיקד על הכוח שמשימתו הייתה פיצוץ גשר אדם שעל הירדן (המטען לא פעל ופוצץ בטעות למחרת על ידי קצין חבלה בריטי).

בהמשך הקים זריז את הגדוד השביעי של הפלמ"ח בחטיבת הנגב והשתתף איתו בין היתר בהתקפה על משטרת עיראק סווידאן. לאחר מכן היה למפקד הגדוד הרביעי, שהשתייך עתה לחטיבת הראל. בהמשך המלחמה שימש כמג"ד גדוד 122 של חטיבת כרמלי, אך הודח מתפקידו עקב השתתפותו בכנס הפלמ"ח, והוחזר לתפקידו על ידי משה דיין.

לאחר שירותו הצבאי שימש כיו"ר מועצה אזורית רמת הנגב בשנים 1954–1956, כגזבר קיבוץ משאבי שדה בשנים 1971–1975, ופיקח על הקמת קיבוץ רתמים. היה חבר קיבוץ משאבי שדה.

נפטר בדצמבר 2018, ונקבר בקיבוצו משאבי שדה.

## קישורים חיצוניים
* 
* נריה רוזנברג, 65 שנה לליל הגשרים (כולל ריאיון עם זריז אודות ליל הגשרים), אתר "מעייני הישועה", תשע"א
* ממלכתו של יוחנן זריז, מאת פ. יורמו, צילומים א. ירון, דבר, יום שישי, ספטמבר 02, 1955; עמוד 14

## הערות שוליים

קטגוריה:לוחמי הפלמ"ח
קטגוריה:בוגרי בית הספר המחוזי ע"ש רוזה כהן
קטגוריה:מפקדי גדודים במלחמת העצמאות
קטגוריה:משאבי שדה: אישים
קטגוריה:ראשי המועצה האזורית רמת הנגב
קטגוריה:אישים הקבורים בקיבוצים
קטגוריה:חיילי חטיבת הנגב במלחמת העצמאות
קטגוריה:חיילי חטיבת הראל במלחמת העצמאות
קטגוריה:חיילי חטיבת כרמלי במלחמת העצמאות
קטגוריה:ישראלים שנולדו ב-1924
קטגוריה:ישראלים שנפטרו ב-2018
המכון האוריינטלי של אוניברסיטת שיקגו

[שמאל|ממוזער|200px|חפירות ב[תל מגידו על ידי המכון האוריינטלי של אוניברסיטת שיקגו 1925 עד 1939. בתמונה: חשיפת מערכת המים]]
**המכון האוריינטלי של אוניברסיטת שיקגו** (באנגלית: **The Oriental Institute** (**OI**)) נוסד ב-1919, משמש כמרכז מחקר ומוזיאון של אוניברסיטת שיקגו ללימודי המזרח הקרוב העתיק. המבנה בו נמצא המכון הוא מבנה מיוחד בסגנון אר דקו/גותי אשר נבנה ב-1930.

## פעילות
המכון הוא מרכז פעיל למחקר המזרח הקרוב העתיק. המכון ניהל והיה שותף בחפירות ארכאולוגיות רבות במסופוטמיה. אנשי האקדמיה של המכון תרמו רבות במחקריהם להבנת המקורות להתפתחות התרבות והציוויליזציה האנושית. הכינוי **[[הסהר הפורה]]** הוטבע על ידי מייסד המכון ומנהלו ג'יימס הנרי ברסטד (שיש הטוענים שהוא היה המודל לדמותו של אינדיאנה ג'ונס).

אחד הפרויקטים החשובים של המכון היה השלמת מילון מקיף לשפה האכדית, הידוע בשם Chicago Assyrian Dictionary. המילון מקיף 21 כרכים. העבודה על המילון החלה בשנת 1921. בנוסף נמצאים היום בכתיבה המילונים לשפה הדמוטית המצרית והשפה החיתית.

המוזיאון של המכון מכיל ממצאים מחפירות המכון שנעשו במצרים, ארץ ישראל, סוריה, טורקיה, איראן ועיראק. אחד הממצאים החשובים אשר מוצגים במוזיאון הם "שנהבי מגידו" שהם תגליפים שנעשו בשנהב ונמצאו בתל מגידו בחפירה שהחלה על ידי המכון בשנת 1925. אוסף המוזיאון כולל גם ממצאים חשובים מפרספוליס אשר הייתה בירת הממלכה הפרסית, אוסף גדול במשקל 40 טון של ראשי פרים מדור שרוכין בירת ממלכתו של סרגון השני מאשור וכן פסל מונומנטלי של המלך המצרי תות ענח' אמון. האוסף נצבר מחפירות המכון במאה ה-19 ובמאה ה-20 רק עד שנת 1930. לאחר מכן המדינות בהן חפר המכון העבירו חוקים אשר אסרו הוצאת ממצאים מהחפירות מהמדינות בהן הם נחפרו ונמצאו.

## גלריה

## קישורים חיצוניים

* 

* תמונה של תגליף שנהב ממגידו

קטגוריה:ערכים שבהם תבנית בריטניקה אינה מתאימה
מכון האוריינטלי של אוניברסיטת שיקגו
מכון האוריינטלי של אוניברסיטת שיקגו
מכון האוריינטלי של אוניברסיטת שיקגו
שרי שרי ראווי שנקר

שמאל|ממוזער|270px

**שרי שרי ראווי שנקר** (הינדית: श्री श्री रवि शंकर; נולד ב-13 במאי 1956) הוא מורה רוחני וגורו ממוצא הודי.

## קורות חייו
נולד במדינת טאמיל נאדו שבדרום הודו.

לפי המסופר, בגיל הגן דקלם כתבים הודיים דתיים (ודות) ושקע במדיטציות עמוקות. לאחר סיום לימודי פיזיקה באוניברסיטה חבר לגורו מהרישי מהש יוגי (מפיץ המדיטציה הטרנסצנדאלית) כמורה למדיטציה ומארגן כנסים. ראווי שנקר נסע עם מהרישי ובשמו למסעות רבים בעולם להפצת המדיטציה הטראצסידנטאלית.

בשנת 1982 פרש ראווי שנקר מחסות מהרישי ויצא להתבודדות בת 10 ימים ליד נהר בדרה במדינת קרנטקה בדרום הודו במהלכה פיתח טכניקת נשימות המכונה סודארשן קריה. כאשר שב מההתבודדות הקים שנקר את ארגון ART OF LIVING - אמנות החיים. מטרות הארגון הם קורסים בנשימות ללימוד השיטה ופעילות התנדבותית והומניטארית בהודו ובעולם.

במשך כחמש שנים לימד ראווי שנקר את קורס הנשימות בעצמו במהלכן התרחב הארגון והקים אשראם גדול בקרבת בנגלורו, הודו וסניפים בכ-140 מדינות ביניהן ישראל. בנוסף יזם שנקר פעילות בינלאומית להשכנת שלום באזורי קונפליקט בעולם (קוסובו, אירלנד, פאקיסטן וקשמיר). עד כה עברו את קורס הנשימות למעלה מ-20 מיליון אנשים בעולם.

ב-2014, לאחר החלטת האו"ם לאמץ את יום היוגה הבינלאומי, שיבח שנקר את מאמציו של ראש ממשלת הודו, נרנדרה מודי, ואמר ש-"זה קשה לכל פילוסופיה, דת או תרבות לשרוד ללא חסות מדינתית. יוגה הייתה קיימת עד כה כיתום. עתה, ההכרה הרשמית של האו"ם תמשיך להפיץ את היתרונות של היוגה לכל העולם." כשהוא מדגיש את חשיבותה של היוגה אמר שנקר ש-"היוגה הופכת אותך שוב לילד. כאשר קיימות היוגה והודנטה, אין מחסור, חוסר טוהר, בורות וחוסר צדק. עלינו להביא את היוגה לסף הדלת של כולם ולשחרר את העולם מהסבל."

בישראל מתקיימת עמותת אמנות החיים מזה מספר שנים ומרכזה בתל אביב. העמותה מציעה קורסים ותרגולי נשימות שבועיים לבוגרי הקורסים, ערבי שירה וידע.

## קישורים חיצוניים

* 
* 

## הערות שוליים

קטגוריה:אנשי דת הודים
קטגוריה:מורים רוחניים הודים
קטגוריה:הודים שנולדו ב-1956
מנחת אופטי

[שמאל|ממוזער|250px|משקפי השמש מנחיתים את עוצמת האור המגיע לעיניים. חלק מאורכי הגל מונחתים יותר מאחרים (בפרט, [אולטרה סגול).]]
**מַנְחֵת [[אופטיקה|אוֹפְּטִי]]** הוא רכיב או מערכת אופטית שתפקידם להחליש את עוצמת האור המועבר דרכם. התהליך יכול להתבצע בתווך חופשי או בסיב אופטי. 

מנחתים אופטיים מבוססים על בליעת אור או על החזרה של האור, כך שעוצמת האור המועבר דרך המנחת יורדת. מאחר שבליעה או החזרה תלויות בדרך כלל באורך הגל, גם הניחות תלוי באורך הגל.

שימוש נפוץ במנחת אופטי הוא משקפי שמש, שבהם עוצמת האור המגיעה לעין מונחתת כדי להקל על הראייה.

בתחום הצילום נהוג לציין את הניחות ביחידות של **[[צפיפות אופטית]]** (Optical Density, בראשי תיבות: OD, זוהי יחידה הזהה לבל).


\mathrm{OD} = \log_{10}\left(\frac{I_{in}}{I_{out}}\right)


בתחום התקשורת האופטית נהוג לציין את הניחות בדציבלים.

\mathrm{dB} = 10\times\log_{10}\left(\frac{I_{in}}{I_{out}}\right)


## ראו גם
מסנן אופטי

## קישורים חיצוניים

קטגוריה:רכיבים אופטיים
מנורת איתות

שמאל|ממוזער|250px|שימוש במנורת איתות במהלך מלחמת העולם השנייה לצורך תקשורת בין ספינות
**מנורת איתות** או פנס איתות היא המצאתו של אוטור אלדיס (Authur C W Aldis) ולעיתים אף נקראת על שמו **מנורת אלדיס**.

המכשיר הוא שכלול של ההליוגרף, זוהי בעצם מנורה עם תריס המאפשרת לאותת בקוד מורס. האיתות נעשה על ידי פתיחה וסגירה של התריס בצורה ידנית או על ידי בקרת מחשב. המנורה נפוצה בחיילות ימיים ונהוגה גם בשדות התעופה במצבי חירום.
## ראו גם
* תקשורת אופטית

קטגוריה:מכשירים אופטיים
תדירות מנורמלת

**תדירות מנורמלת** (**V-number**) של מוליך גל היא פרמטר לקביעת מספר אופני התנודה המתקדמים בו. מספר זה תלוי בפרמטרים גאומטריים של מבנה מוליך הגל, ובמקדמי השבירה של מוליך הגל ושל התווך שבו נמצא מוליך הגל. למאפיין זה חשיבות רבה בתקשורת אופטית בסיבים אופטיים.
 
## תדירות מנורמלת בסיב אופטי
שמאל|ממוזער|250px|צורות אופני הגל הרוחביים המתקבלים ביציאה מסיב אופטי (TEM)
סיב אופטי הוא מוליך גל בעל חתך גלילי (צילינדרי). התדירות המנורמלת תלויה ברדיוס ליבת הסיב (\ a), במפתח הנומרי (התלוי במקדמי השבירה של ליבת הסיב, \ n_1, ושל המעטפת ,\ n_2), ובאורך הגל (\ \lambda) המועבר דרך הסיב, בצורה הבאה:\textrm{V}=\frac{2\pi a}{\lambda}\sqrt{n_1^2-n_2^2}=\frac{2\pi a}{\lambda}\cdot\textrm{NA}
כאשר \ \textrm{V} יתקדם בסיב אופן יחיד (סיב **חד-אופן**). עבור ערכים גדולים יותר יתקדמו מספר אופנים (סיב **רב-אופן**). כאשר \ 2.405 יתקדמו בסיב ארבעה אופנים, וכאשר \ \textrm{V}>3.8 מספר האופנים יהיה בקירוב \ \frac{\textrm{V}^2}{2}.

הקבוע 2.405 נובע מהאפס הראשון של פונקציית בסל, \ J_0, הנדרשת בגלל הסימטריה הגלילית של הסיב. עבור מוליך גל מלבני שטוח, התנאי לאופן יחיד הוא \ \textrm{V} ומספר האופנים נקבע לפי אפסים של פונקציית קוסינוס).

אחת הדרכים להגדיר את התדירות המנורמלת עבור סיב היא בעזרת אורך הגל הגבולי שבו הסיב עדיין יהיה חד-אופן, כלומר, אורך הגל שעבורו יתקבל \ \textrm{V}=2.405, שאותו מקובל לסמן כ-\ \lambda_{\textrm{cutoff}}, ומתוך הגדרה זו מקבלים:

\ \textrm{V}=2.405\cdot\frac{\lambda_{\textrm{cutoff}}}{\lambda}

עבור אורכי-גל ארוכים מ-\ \lambda_{\textrm{cutoff}} יתקדם בסיב אופן יחיד, ואילו עבור אורכי גל קצרים מ-\ \lambda_{\textrm{cutoff}} יתקדמו בסיב אופנים מרובים.

שימוש חשוב נוסף בתדירות המנורמלת הוא חישוב הקוטר האפקטיבי של אלומת האור (**MFD** - ראשי תיבות של "Mode field diameter") בתוך הסיב. עבור \ \textrm{V}>1.5 מקבלים:\textrm{MFD}=2a\left(0.65+\frac{1.619}{\textrm{V}^{3/2}}+\frac{2.879}{\textrm{V}^6}\right)
כאשר \ a הוא רדיוס ליבת הסיב.

קטגוריה:אופטיקה
מצמד סיבים אופטיים

**מצמד סיבים אופטיים** הוא רכיב בעזרתו ניתן להכניס סיגנלים אופטיים משני סיבים אופטיים לתוך סיב אחד. הרכיב יכול לשמש גם כמפצל כך שסיגנל מסיב אחד יתפצל ל-2 סיבים.

## עקרון הפעולה
כאשר קוטר **ליבת** הסיב הוא קטן מאוד, יכול להיווצר מצב שבו קוטר האלומה של אור העובר בסיב גדול יותר מקוטר **מעטפת** הסיב. במקרה כזה, אם סיב נוסף יעבור בצמוד לסיב הראשון, חלק מהאור יעבור לתוך הסיב השני (זליגה).
כדי ליצור מצמד אופטי, מצמידים שני סיבים זה לזה, מחממים אותם ומתחילים למתוח. בזמן המתיחה, קוטר הליבה קטן, דבר הגורם להגדלת קוטר האלומה, ובמקביל, גם קוטר המעטפת קטן ולכן תיתכן זליגה בין 2 הסיבים. בזמן מתיחת הסיבים, מכניסים אור לתוך אחד  הסיבים או לשניהם, ובודקים את עוצמת האור במוצא שני הסיבים. את תהליך המתיחה עוצרים ברגע שמגיעים ליחס הרצוי בין עוצמת האור במוצא הסיבים. בגלל החוק השני של התרמודינמיקה, אין אפשרות להכניס את כל עוצמת האור מ-2 סיבים לתוך סיב אחד בהנחה שמדובר בסיגנלים דומים (מבחינת הקיטוב ואורך הגל), כך שאם מכניסים לצמד אור מ-2 סיבים לתוך סיב בודד, חצי מעוצמת האור שבכל סיב תלך לאיבוד.

## מצמד WDM
אם לסיגנלים בכניסת שני הסיבים יש אורכי גל שונים זה מזה, תתרחש תופעה של פעימות, כך שנוכל לקבל את מלוא עוצמת שני הסיגנלים בתוך סיב יחיד. (אין כאן בעיה עם החוק השני של התרמודינמיקה אף על פי שאי-הסדר של המיקום קטן, אי הסדר של אורך הגל גדל.)

קטגוריה:סיבים אופטיים
Born to Do It

**Born To Do It** הוא אלבום הסולו הראשון של קרייג דייוויד. האלבום יצא לאור ב-14 באוגוסט 2000 על ידי אטלנטיק רקורדס.
האלבום זכה להצלחה עצומה ברחבי העולם, עם מכירות של מעל 8 מיליון עותקים ברחבי העולם.
מן האלבום יצאו 4 סינגלים מצליחים – "Fill Me In", "7 Days", Walking Away", "Rendezvous".

האלבום דורג במקום ה-1 במצעד האלבומים הבריטי ובמקום ה-11 במצעד האלבומים האמריקאי.

## רשימת השירים באלבום

# Fill Me In
# Can't Be Missing 'Round
# Rendezvous
# Seven Days
# Follow Me
# Key To Me Heart
# Fill Me In (Part 2)
# Last Night
# Walking Away
# Time To Party
# Botty Man
# Once In A Lifetime
# You Know What
# Rewind

## סינגלים מן האלבום
# Fill Me In – מקום 1 בבריטניה
# Seven Days – מקום 1 בבריטניה
# Walking Away – מקום 3 בבריטניה
# Rendezvous – מקום 8 בבריטניה

## קישורים חיצוניים

קטגוריה:אלבומי בכורה מ-2000
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי פלטינה בארצות הברית
קטגוריה:אלבומי חברת אטלנטיק רקורדס
פאולנר

[ממוזער|250px|שמאל|[לוגו המבשלה]]
**פאולנר** (בגרמנית: **Paulaner**) היא מבשלת בירה הממוקמת במינכן, גרמניה, ויצרנית בירת החיטה הנושאת את שם המבשלה.

## היסטוריה
מבשלת פאולנר הוקמה בתחילת המאה ה-17 על ידי נזירים שהקימו את מנזר פרנצ'סקו מפאולה על גבעה השוכנת כיום במרכז מינכן. אב המנזר חיפש דרך להזין את הנזירים בתקופת התענית - צום שנמשך 40 יום לפני הפסחא ובו אסור לאכול אך מותר לשתות. הפתרון היה בירה עם כמות לתת כפולה אשר הייתה מזינה כמו מזון ואף כונתה לחם נוזלי. תוך זמן קצר התפרסמה הבירה והנזירים החלו למוכרה כדי לממן את ייצורה. 

לאחר תקופת התענית, ולאור ההצלחה, המשיכה המבשלה לייצר את הבירה. הצלחתה הייתה כה גדולה עד שמבשלות חילוניות באזור מינכן שלחו בשנת 1634 עצומה לשליט בוואריה, שבה דרשו לאסור את המכירה הפומבית של הבירה. עצומה זו, וההוראה שבאה בעקבותיה, היו לאזכור הראשון בכתובים של מבשלת פאולנר בשמה. הוראה זו נשארה על כנה כ-150 שנה ובוטלה על ידי נסיך בוואריה לקראת סוף המאה ה-18. מאז ועד היום מיוצרת פאולנר סלבטור לקראת התענית ועד לאחר הפסחא. כמחווה לאותו נסיך בווארי, עד עצם היום הזה, נערך טקס באופן שנתי בתחילת התענית, וכוס הבירה הראשונה מוענקת לשליט בוואריה.

## מותגים
130px|ממוזער|ימין|פאולנר דונקל

### פאולנר וייסביר
100px|ממוזער|שמאל|פאולנר וייסביר 
פאולנר וייסביר היא בירת חיטה לא מסוננת המיוצרת החל משנת 1634, צבעה זהוב ומעונן, והיא מוגזת יותר מבירות אחרות. נהוג לשתות אותה בכוס גבוהה וצרה, בה שטח הפנים של הבירה הבא במגע עם האוויר קטן ככל האפשר. אחוז האלכוהול בבירה הוא 5.5%.

### פאולנר דונקל
פאולנר דונקל (דונקל פירושו כהה בגרמנית) היא בירת חיטה כהה לא מסוננת על פי המסורת הבווארית. ההבדל המרכזי בין בירת החיטה הבהירה של פאולנר לפאולנר דונקל הוא השימוש בלתת קלוי בתהליך הבישול. אחוז האלכוהול בבירה הוא 5.3%.

### פאולנר סלבטור

פאולנר סלוואטור היא בירת ה"דאבל בוק" הראשונה בעולם, שיוצרה על ידי נזירי מנזר סט. פאולה במינכן כבר ב-1634. כמחווה לסלבטור הסיומת של כל בירות ה"דאבל בוק" הגרמניות היא "טור". סלוואטור היא בירה כהה, ומאופיינת בתכולת אלכוהול גבוהה ובכמות לתת כפולה. לכן, הנזירים כינו אותה "לחם נוזלי". אחוז האלכוהול בבירה הוא 7.9%.

## קישורים חיצוניים

* 

* אתר פאולנר העולמי

קטגוריה:בוואריה: מבשלות בירה
קטגוריה:טמפו תעשיות בירה
Slicker Than Your Average

**Slicker Than Your Average** הוא אלבום הסולו השני של קרייג דייוויד. האלבום יצא לאור ב-19 בנובמבר 2002 על ידי אטלנטיק רקורדס.
האלבום הצליח פחות מן אלבומו הראשון של דייוויד, אבל הצליח להוציא 6 סינגלים מצליחים- "What's Your Flava?", "Hidden Agenda", "Rise And Fall" Ft Sting, "Spanish", "World Filled With Love", "You Don't Miss Your Water".
האלבום מכר ברחבי העולם כ-3 מיליון עותקים.

האלבום דורג במקום ה-3 במצעד האלבומים הבריטי ובמקום ה-32 במצעד האלבומים האמריקאי.

## רשימת השירים באלבום
# Slicker Than Your Average
# What's Your Flava?
# Fast Cars
# Hidden Agenda
# Eenie Meenie (With Messiabolica)
# You Don't Miss Your Water ('Till The Well Runs Dry)
# Rise And Fall (With Sting)
#
# Personal
# Hands Up In The Air
# Two Steps Back
# Spanish (With Duke One)
# What's Changed
# World Filled With Love

## סינגלים מן האלבום
# What's Your Flava? - מקום 8 בבריטניה
# Hidden Agenda - מקום 10 בבריטניה
# Rise And Fall - מקום 2 בבריטניה
# Spanish - מקום 8 בבריטניה
# World Filled With Love - מקום 15 בבריטניה
# You Don't Miss Your Water - מקום 43 בבריטניה
## קישורים חיצוניים

קטגוריה:אלבומים באנגלית
קטגוריה:אלבומי חברת אטלנטיק רקורדס
מרפי'ס

**מרפי’ס אייריש סטאוט** (באנגלית: **Murphy's Irish Stout**) הוא מותג בירת סטאוט המיוצר במבשלת בירה בעיר קורק בדרום אירלנד. המותג נמצא בבעלות קבוצת "היינקן" ההולנדית ומתחרה במותג הסטאוט "גינס", שבבעלות תאגיד "דיאג'יו" הבריטי.

## היסטוריה
ב-1856 הקים ג'יימס ג'רמיה מרפי בקורק בדרום אירלנד מבשלת בירה משפחתית והחל לייצר בירת סטאוט שמקורה בבאר המים הטובים על שם מריה הקדושה. המבשלה מומנה מכסף ששלחה בת משפחתו מארי לואיזה מצרפת מאה שנה קודם, עת הייתה בת חסותו של לואי ה-15.

לאחר שנים רבות של פעילות כיצרן מקומי בלבד, בשנת 1983 רכשה "היינקן" את המבשלה והחלה לשווק את המותג מחוץ לאירלנד. בנוסף השיקה גרסה עדינה יותר של הבירה לשוק הבין-לאומי - "מרפי’ס אייריש רד".

בשנת 1988, רכשה מבשלת "וויטברד" הבריטית את זכויות ההפצה והייצור של "מרפי'ס" בבריטניה, והחלה להיות מיוצרת גם במבשלה  בוויילס. בשנת 2000, זכויות אלו עברו למבשלת "אינטרברו" הבלגית שרכשה את "וויטברד", שבהמשך הפכה לחלק מקבוצת אנהאוזר-בוש אינבוו. ב-2008 רכשה "הייניקן" חזרה את זכויות ההפצה והייצור של המותג בבריטניה.

לאחר שנים רבות של דעיכה בפופולריות של בירות מסוג סטאוט, החלה ב-2024 עליה פתאומית בביקוש לבירה המתחרה "גינס" בקרב צעירים בבריטניה וארצות הברית, בעקבות קידום מכירות ברשתות החברתיות. דבר שהביא להגברת הביקוש גם ל"מרפי'ס".
## סוגי הבירה
* **מרפי'ס סטאוט** - בירה בעלת מרקם קרמי חלק וטעמה משלב ניחוחות אספרסו, קקאו וקרמל. צבעה כהה ובראשה ראש קצף לבן וסמיך. היא מכילה 4% אלכוהול ובהשוואה לבירות סטאוט אחרות היא קלילה ומתוקה יותר.
* **פחית מרפי'ס סטאוט** כוללת גאדג'ט ייחודי אשר בזמן פתיחת הפחית גורם לשחרור בועות חנקן קטנטנות התורמות לעיבוי גוף הבירה ולראש קצף סמיך. 
* **מרפי’ס אייריש רד** - בירת לאגר אירית בעלת 5% אלכוהול. היא בעלת צבע אדמדם-ענברי, מרקם צלול וחלק וראש קצף סמיך. לאייריש רד טעם עשיר ומלא עם ניחוחות קרמל וטופי אשר מקורו במספר סוגי לתת וכישות אשר מעורבים בתהליך היצירה.
## שיווק בישראל
בשנת 2000 החלה חברת "טמפו משקאות" לייבוא את המותג לישראל. תחילה כבירה מהחבית בלבד בכ-70 פאבים בישראל. במסגרת קידום המכירות של המותג העניקה חסות לפסטיבל מוזיקה אירית, פסטיבל "מרפי'ס - 4 ימים באירלנד", שנערך בשנים 2000–2008 בשיתוף עם מחלקת המופעים של עיריית תל אביב ושגרירות אירלנד בתל אביב. ב-2005 החלה "טמפו" לשווק את המותג גם בפחיות.
## קישורים חיצוניים

* 
## הערות שוליים

קטגוריה:יצרני בירה
MVP של פיינל פור היורוליג

**ה-[[MVP]] של [[פיינל פור היורוליג]]** או **השחקן המצטיין של פיינל פור היורוליג** (באנגלית: **Euroleague Final Four MVP**) הוא פרס כדורסל שנתי שנוסד בשנת 1988 על ידי היורוליג כדי לשבח ולהעריך את השחקן הבולט ביותר במהלך שלב הפיינל פור של המפעל.

מחזיקים בשיא הזכיות עם שלוש זכיות בפרס הסמול פורוורד הקרואטי, טוני קוקוץ', והרכז היווני ואסיליס ספאנוליס. אחריהם מדורגים דימיטריס דיאמנטידיס היווני והקלעים הסרבים, דיאן בודירוגה ו-וסיליה מיציץ' עם שתי זכיות לכל אחד מהם.

## זוכי הפרס לפי שנה
[שמאל|ממוזער|200px|[טוני קוקוץ', השחקן בעל מספר הזכיות הגבוה ביותר בפרס, יחד עם מואסיליס ספאנוליס]]

## ראו גם
* פרס יורוסקאר
* מר אירופה
* שחקן השנה של פיב"א אירופה

## הערות שוליים

קטגוריה:פרסי יורוליג
טייסת 100

[ממוזער|280px|שמאל|מטוס [קינג אייר "צופית" הנמצא כיום בשימוש טייסת 100, עם מערכת תצפית בגחונו]]
ממוזער|280px|שמאל|מטוס צופית-B-200 של טייסת 'הגמל המעופף' (הראשונה) בחיל האוויר הישראלי

**טייסת 100** המכונה גם "**טייסת הגמל המעופף**", היא טייסת מטוסי תובלה בחיל האוויר הישראלי, הטייסת הראשונה בחיל האוויר. הטייסת מפעילה כיום מטוסי "צופית" (ביצ'קראפט קינג אייר B-200) ו"חופית" (בוננזה), ועוסקת במשימות איסוף מודיעין, סיוע לכוחות קרקע ואוויר, והדרכה. הטייסת מוצבת בבסיס חצור.

## היסטוריה
שורשי הטייסת בטייסת שהוקמה בנובמבר 1947 והפעילה את המטוסים הראשונים של שירות האוויר, מפקדה הראשון היה אלי פיינגרש והיא כונתה **טייסת א**' או טייסת תל אביב. בעקבות הגידול במספר המטוסים והגזרות השונות של פעילותם, פוצלה הטייסת לשלושה גפים: טייסת א' שפעלה משדה דב, גף הנגב שהוקם באזור רוחמה וגף הגליל שהופעל מיבנאל ואחר כך ממחניים ומרמת דוד. במאי 1948 מונה גדעון אלרום למפקד טייסת א', שפעלה משדה דב.

ב-29 בינואר 1949 הוקמה טייסת 100 בתל נוף כמסגרת ארגונית של מטוסי החיל הקלים שלא שימשו למשימות הדרכה, הטייסת הפעילה גפים בשדה תימן, אילת ורמת דוד.

ב-1951 עברה הטייסת לשדה התעופה רמלה (היום מחנה רחבעם) וב-1959 לשדה דב.

במלחמת סיני השתתפו טייסי הטייסת במשימות חילוץ, אספקה, הפצצה והובלת מפקדים, חמישה מלוחמיה קיבלו לאחר המלחמה ציונים לשבח בהם, בנימין כהנא.

בשנת 1974, כלקח ממלחמת יום הכיפורים, פוצלה הטייסת והוקמה טייסת 135, שעסקה בתחילה בתובלה בלבד.

במשך השנים קיבלה טייסת 135 משימות נוספות: איסוף מודיעין סיגינטי, סיוע לכוחות הקרקע והאוויר, לוחמה אלקטרונית יחד עם יחידת 9900, הדרכת קא"מ תובלה ועוד.

בתחילת 2019 אוחדו חזרה הטייסות תחת שמה של הראשונה, טייסת 100, כחלק מתהליך סגירת שדה דב ומעבר הטייסת לבסיס חצור.

#### מטוסים שהועברו מטייסת 135
[ממוזער|280px|שמאל|[הדמיה ממוחשבת של מטוס "חופית" מספר 340, שמופעל כיום בטייסת]]
# "**חופית**" (ביצ'קראפט בוננזה A36), למשימות תובלה קלה, חוזי, צילום וסיור אווירי.
# "**צופית**" (ביצ'קראפט קינג אייר B-200), למשימות תובלה קלה, תצפית, ממסר, מ"א (מודיעין אוויר) ול"א (לוחמה אלקטרונית) ומשימות להדרכת חניכי הקא"ם (קורס אימון מבצעי).

## מפקדי הטייסת
#### מפקדי טייסת א'

#### מפקדי טייסת 100

## שם וסמלי הטייסת
שם הטייסת, "הגמל המעופף", היה שמו של מועדון טייס שהוקם במנדט הבריטי ב־1933. אגדה אורבנית בטייסת היא כי הכינוי צבא מצרים הכריז לקראת מלחמת העצמאות כי "ביום שבו ליהודים יהיו מטוסים, לגמלים יהיו כנפיים". כתגובה לאמירה זו נקבע סמלה של הטייסת הראשונה של חיל האוויר כגמל מכונף.

## גלריה

קובץ:Aerial observers of Squadron 100 of the Israeli Air Force, 2023 I.jpg
קובץ:Swords of Iron Squadron 100 (4).jpg
קובץ:Swords of Iron Squadron 100 (3).jpg
קובץ:Aerial observers of Squadron 100 of the Israeli Air Force, 2023 III.jpg
קובץ:Swords of Iron Squadron 100 (2).jpg
קובץ:Aerial observers of Squadron 100 of the Israeli Air Force, 2023 II.jpg


## קישורים חיצוניים

* 
* 
* 
* צופים מלמעלה: 70 שנים לטייסת "הראשונה", אתר חיל האוויר, 27 ביוני 2018
* הטייסת הראשונה בחיל-האוויר מתרחבת, אתר חיל האוויר, 3 בינואר 2019
* , 25 בינואר 2022
* , 1 במרץ 2023
* 
* 
* 

## הערות שוליים

1- 001
קטגוריה:בסיס חצור
The Story Goes...

**The Story Goes...** הוא אלבום הסולו השלישי של קרייג דייוויד. האלבום יצא לאור ב-6 בספטמבר 2005 על ידי האחים וורנר, בה חתם דייוויד ב-2005.
האלבום התמקד בפן הרגשי, כשהוא מכיל ברובו בלדות R&B. האלבום הופק על ידי מארק היל. שלושה סינגלים להיטים יצאו מן האלבום- "All The Way", "Don't Love You No More (I'm Sorry)", "Unbelievable".
האלבום מכר ברחבי העולם כ-2 מיליון עותקים.

האלבום דורג במקום ה-5 במצעד האלבומים הבריטי.

## רשימת השירים באלבום
# All The Way
# Don't Love You No More (I'm Sorry)
# Hypnotic
# Separate Ways
# Johnny
# Do You Believe In Love
# One Last Dance
# Unbelievable
# Just Chillin
# Thief In The Night
# Take 'Em Off
# My Love Don't Stop
# Never Should Have Walked Away
# Let Her Go

## סינגלים מן האלבום
# All The Way - מקום 3 בבריטניה
# Don't Love You No More (I'm Sorry) - מקום 4 בבריטניה
# Unbelievable - מקום 18 בבריטניה
## קישורים חיצוניים

קטגוריה:אלבומים באנגלית
קטגוריה:אלבומי חברת וורנר רקורדס
יוסי בן יוסי

**יוסי בן יוסי** היה פייטן יהודי שפעל בתקופה הקדם-קלאסית של הפיוט, ומשוער כי פעילותו הייתה במאה החמישית או המאה השישית. יוסי בן יוסי הוא הפייטן הקדום ביותר, והיחיד מתקופה זו, הידוע בשמו. על חייו ידועים פרטים ספורים בלבד, והם כי חי בארץ ישראל בתקופת הסבוראים ושכונה "היתום" ו"כהן גדול". יוסי בן יוסי הוא הפייטן היחיד שנזכר בספרו של יונה אבן ג'נאח שאינו ספרדי.

היו שכינוהו "היתום" כי יהודי אירופה לא הכירו מצב שבן נקרא על שם אביו אלא אם נפטר קודם ולכן שיערו שהאב נפטר לפני לידתו. יש שהציעו לזהותו עם אמורא בשם זה הנזכר בתלמוד הירושלמי.

## פיוטיו
פיוטיו של בן יוסי, מיוחדים בסגנונם העשיר והמליצי, אך עם זאת כתובים בשפה פשוטה. הם כתובים במשקל תיבות, אך אין בהם חרוזים. בפיוטיו מופיעים לראשונה רמזים למדרשי חז"ל, תופעה שהפכה בהמשך לאחד המאפיינים המרכזיים של הפיוט הקלאסי והפייטנים שהלכו בעקבותיו. רוב פיוטיו של היתום אבדו, וכיום ידועים לנו מספר פיוטים לראש השנה וליום כיפור.

### לראש השנה
* סדרת תקיעתות לראש השנה:
**  – למלכויות – א"ב כפול, ללא חרוז, כל שורה מסתיימת במילה .
**  – לזכרונות – א"ב כפול, ללא חרוז, כל שורה מסתיימת במילה .
**  – לשופרות – א"ב כפול, ללא חרוז, כל שורה מסתיימת במילה .

סדרת תקיעתות זו זכתה ליוקרה רבה ולתפוצה עצומה בקהילות ישראל, בפרט לאחר שנכללה בסידור רב סעדיה גאון שהמליץ על אמירתה. היא הגיעה גם ליהדות אשכנז ונכללה שם בתפילות היום השני של ראש השנה. בשל יוקרתה ותפוצתה, הפכה סדרת תקיעתות זו מודל לחיקוי, ופייטנים שונים שכתבו תקיעתות עיצבו אותן על פי המבנה שקבע יוסי בן יוסי.
בין אלה ניתן למצוא מספר פייטנים אנונימיים, אך גם פייטנים ידועי שם כרבי אלעזר בירבי קליר ורבי שלמה אבן גבירול.

### ליום כיפור
*  – סליחה לתפילת ערבית של יום כיפור.
*  – סדר עבודה.
*  – סדר העבודה.
*  – סדר העבודה.

#### אמנם אשָמֵינו עצמוּ מִסַפּר
סליחה הנאמרת בתפילת ערבית של יום הכיפורים לפי מנהגי האשכנזים. הפזמונים המתחלפים של הסליחה 'אמנם אשמינו עצמו מספר', שבהרבה קהילות נוהגים לומר רק אותם (וכן את השורות האחרונות) ולא את הסליחה כולה, הם:
::
פזמונות אלו גם הולחנו והפכו לשיר נפוץ – דרכך אלוקינו.

### חטאנו צורנו
בחודש ספטמבר 1935 פרסם יוסף מרכוס בדו שנתון חורב, כי מצא באוסף מגניזת קהיר השמור בבית המדרש לרבנים באמריקה, 2 דפים בלויים, מתוך מסמך הידוע ככתב יד אדלר 3337. על דפים אלו, מצא לדבריו, כתובה בכתב רש"י רהוט, סליחה עם הפזמון: . על הסליחה מופיעה הכותרת: "חטאנו ליוסי בן יוסי". לדבריו של מרקוס, אכן, סגנון הכתיבה זהה לסגנון כתיבתו של יוסי בן יוסי.

## ראו גם
* פיוט
## לקריאה נוספת
* אהרון מירסקי (עורך), **[http://www.kotar.co.il/KotarApp/Viewer.aspx?nBookID=98763926 פיוטי יוסי בן יוסי]**, מוסד ביאליק, ירושלים, תשל"ז / 1977.
## קישורים חיצוניים

* 
*
* אהרון מירסקי, ראשית הפיוט, ומאפייני פיוטיו של יוסי בן יוסי, ירושלים, תשכ"ה.
* 
* 

## הערות שוליים

קטגוריה:יהודים ויהדות בימי הביניים
קטגוריה:פייטני ארץ ישראל
קטגוריה:יהודים בארץ ישראל במאה ה-5